Նոյեմբերի 2-ի մամուլի մինի ասուլիսից ակնհայտ դարձավ, որ վարչապետ Կարեն Կարապետյանը դժգոհ չէ տնտեսական վիճակից, ոչ էլ իր կամ իր նախարարների աշխատանքից։ Նա գոհունակությամբ նշեց, որ տնտեսության ակտիվության ցուցանիշն այս տարի գրանցել է 5,1 տոկոս` ամփոփելով պաշտոնավարման մեկ տարին։ Ասվեց` «Արդյունաբերական արտադրանքի ծավալը կազմել է 11,9 տոկոս, գյուղատնտեսության համախառն արտադրանքի ծավալը նվազել է 9,9 տոկոսով, շինարարության ծավալը նվազել է 6,4 տոկոսով», փոխարենը առևտրի շրջանառության ոլորտում արձանագրվել է 12,5 տոկոս աճ: «Էլեկտրաէներգիայի արտադրություն` աճ 6,5 տոկոս, միջին ամսական անվանական աշխատավարձն ավելացել է 2,4 տոկոսով, արտաքին առևտրաշրջանառությունը` 21,7 տոկոսով»,- մանրամասնեց վարչապետը: Նա ընդգծեց, որ արտահանման ոլորտում գրանցվել է 19,1 տոկոս աճի ցուցանիշ, իսկ ներմուծման ոլորտում` 23,2 տոկոս ցուցանիշ: